Silwerskerm: ’n Dronk vlooi op ’n nat krabbel | Netwerk24
2 dood, 2 gewond ná skietery by vulstasie Twee petroljoggies is doodgeskiet in wat vermoedelik ’n bendeaanval op ’n vulstasie in Bishop Lavis was.
Ontvoerde bejaarde vrou gevind
’n Gestremde vrou is veilig nadat sy en haar man in Durban gekaap is.
Vrou dood toe polisie op gekaapte Uber-taxi skiet
’n Vrou wat vermoedelik deel was van ’n groep kapers is dood nadat die polisie Donderdag op die Uber-taxi wat gekaap is, geskiet het.
Leeus, Haaie in stryd om Craven-glorie
’n Oorwinning en ’n gelykopuitslag was genoeg om aan die Goue Leeus, die gasheerunie, ’n plek in die nieamptelike eindstryd van vanjaar se Cravenweek-rugbytoernooi te besorg.
Konta kry meer kykers as manseindstryd
Die epiese kwarteindstryd tussen Brittanje se Johanna Konta en Simona Halep van Roemenië het rekord kykersgetalle vir ’n Wimbledon-vrouewedstryd op die BBC gelok.
Die base van die Vuelta a España gaan ’n “komitee van kundiges” saamstel om te besluit of dit seksisties, of selfs van pas is, vir podium-meisies om wenners te soen in dié klassieke fietstoer.
Kleinhandelaars juig oor laer rentekoers
Kleinhandelaandele het Vrydag hul styging voortgesit ná die rentekoersverlaging.
Filmlegende se besittings te koop
Die besittings van die silwerdoeklegende Vivien Leigh (1913-1967) gaan in Londen opgeveil word.
Enorme ontwikkeling klipgooi van Sandton
’n Enorme nuwe ontwikkeling vir gemengde gebruik met 130 000 m² se vloerruimte gaan op die drumpel van Sandton opskiet.
’n Japanse les oor moedertaal
Ek is tans vir ’n paar dae in Japan en die eerste ding wat my opgeval het, is hoe min Engels die Japannese praat. Ek het oor die noue ekonomiese en politieke bande tussen Japan en die VSA verwag die Amerikaanse invloed sou sigbaar wees.
Thando Manana is bekend as ’n man wat nie stilbly oor Suid-Afrika se rugbyprobleme nie. Gert van der Westhuizen het met hom oor rugby en ’n boek oor sy lewe gesels.
ATKV offer g'n Afrikaans op nie!
’n Verdagmakery van die ATKV omdat dié organisasie na inheemse taalgemeenskappe uitreik, versterk slegs die persepsies dat Afrikaanssprekendes rassiste is, skryf Christo van der Rheede.
‘G’n soene by werk’ vir sepie se Dean en Vashti
Dean Smith (24) en Vashti Prins (23) het dadelik gemaklik by mekaar gevoel.
Digters moet warm hartskos in McGregor gaan voorsit
Aspirantdigters wat nog nie gepubliseer het nie, moet hul gedagtes vinnig agtermekaar kry. Daar is nog net tot 10 Augustus tyd om ’n gedig neer te pen vir die vyfde jaarlikse Gedigte in McGregor-naweek wat van 25 tot 27 Augustus gehou word.
Dié duiwel sit jou aan die dink
Dit is moeilik om te glo die teks is ’n aaneenskakeling van verse. Musiek
Bly binne en bly fiks
Een van die grootste redes waarom ’n mens geneig is om wintervetjies op te tel in die koue maande, is omdat min mense daarvan hou om in die ysige koue te oefen.
Daar is geen beter manier om lekker familietyd deur te bring as by die dieretuin nie en boonop kan jy sommer terselfdertyd fiks wees. Kos-en-Wyn
Outentieke Indiese cuisine vir smulpape
As dit kom by Indiese cuisine, is ek maar taamlik kieskeurig en selde of ooit sal ek uit vrye wil kies om by ’n Indiese restaurant te gaan eet.
Silwerskerm: ’n Dronk vlooi op ’n nat krabbel
27 Mei 2017 23:59
Pirates of the Caribbean: ­Salazar’s Revenge met Johnny Depp en Geoffrey Rush. Regisseurs: Joachim Rønning en Espen Sandberg ****Hierdie rolprent is gepeper met visuele uitroeptekens. Dit is die ekwivalent van ’n pretparkrit, waar die een spesiale effek meer uitspattig as die vorige probeer wees. Dit is ’n vermaaklike opeenstapeling van uitbundigheid en belaglikheid wat die gehoor sal bedwelm en meevoer. In die proses raak die rolprent ook sy eie grootste vyand, want dit raak so enorm dat ’n mens katswink uit die teater strompel.Tussen die spookskip wat soos ’n geraamte uit die see spring en ander skepe verorber, en grieselgeeste wat die lewendes terroriseer, is daar darem ’n storie ook. Was dit nie daarvoor nie, sou ’n mens so deurmekaar soos ’n dronk vlooi op ’n nat krabbel geraak het. Dié slag het ons weer te make met die geaffekteerde, nonchalante kapt. Jack Sparrow (Johnny Depp) sonder ’n skip, en ’n bemanning wat na nuwe avontuur soek en aan hul lewens vasklou soos drenkelinge wat water gesluk het. Sparrow se oorspronklike skip is in ’n bottel gevang, en dit is al waarmee hy op reis kan gaan: ’n speelgoedskippie wat agter glas vasgevang is. Soos ’n korrupte politikus is Sparrow so besig om voor sy vyande te vlug en uit die moeilikheid te bly, dat daar skaars tyd vir sinvolle gesprekke of logiese gebeure is. Elke stuk dialoog is ’n kwinkslag, elke sin word gelewer asof Sparrow se tong lui geword het omdat hy twee sopies te veel in het, terwyl dit lyk of sy oë teen die maskara baklei om raakgesien te word. Die sjarmante Brenton ­Thwaites slaag darem daarin om as karakter teen hierdie oormaat te registreer as die seun van die Orlando Bloom- en Keira Knightley-karakters wat na ’n towerkompas soek om sy ouers te bevry. Hierdie ongelukkige siele kom te staan teen ’n spookbemanning op ’n psigedeliese Vlieënde Hollander wat deur Javier Bardem as kapt. Salazar beman word. Hierdie grieselbende soek ook na die towerkompas wat ­hulle van die lewende dood kan bevry.Dan duik die beeldskone Carina skielik op, rondborstig gespeel deur Kaya Scodelario, wat die sterre as kompas gebruik om die skip in die regte rigting te stuur. Die rolprent verander hierna in een magtige aaneenskakeling van grappe, aksietonele, spesiale effekte en gevegte waarvan die een meer oorweldigend as die ander probeer wees. Dit verdwerg die kyker met sy visuele oormaat. Kortom, dit is ’n prettige deurmekaarspul waaraan jy jouself oorgee om saam te vaar – of dit sal jou so irriteer dat jy bedwelm uit die teater sal vlug. ’n Mens kan dit amper nie ’n rolprent noem nie. Dit raak groter as enigiets wat jy al tevore gesien het, en is dikwels so vermoeiend dat koeldrank en springmielies nie eens sal troos nie. Jy is te besig om te spartel in die visuele oordadigheid.Iemand (Hitchcock?) het rolprente eendag volwasse mans se grootste speelgoedpretpark genoem – ’n sandbak waar grootmense beheer het oor hul speelgoed en na hartelus kan baljaar met onbeperkte begrotings. En dit is wat hierdie Jerry Bruck­heimer-produksie is: ’n ontploffing van klank, kleur, aksie en rekenaareffekte. Selfs die musiek raak so oorheersend dat dit die aandag dikwels kaap. Dit dra by tot ’n oordramatiese bombastiese fliek wat die teater se fondamente skud. Daarom moet dit in IMAX en 3D op die grootste moontlike skerm gesien word om reg daaraan te laat geskied. Of dit ’n goeie rolprent is? Nogal, want ’n storie word darem vertel wat die kyker sal meesleur, en met elke rekenaargedrewe oomblik nóg versiersuiker op ’n reuse-rolprentkoek sal sit. Dit is ook groter as sy vele voorgangers, dus sal min fliekgangers daar uitstap en teleurgesteld sug dat die vorige hoofstukke beter is. Hierdie ekstravaganza is ’n kombinasie van al sy voorgangers, en probeer op elke moontlike gebied, veral grimering en maltrap kinematografie, verbeter.Gaan kyk dus as jy verveeld is met ’n saai, alledaagse bestaan, of as jy van al jou probleme wil ­ontsnap. Kapt. Salazar en sy spookskip sal jou bedwelm en rondpluk tot jy nie jou kop van jou elmboog sal kan onderskei nie.Waansinnig, baldadig en vergesog, maar altyd vermaaklik.Nuwe flieksUnforgettable *Hierdie hoogs vergeetlike rolprent moes reguit DVD toe gegaan het. Dit is eintlik “Unfatal” Attraction, want dit boots daardie rolprent skaamteloos na. 'n Vrou (Rosario Dawson) begin 'n verhouding met 'n man met 'n dogtertjie, maar sy voormalige vrou ('n patetiese stereotipe Katherine Heigl) terroriseer haar. Dan word 'n moord gepleeg. Die voorspelbare storie het gate groter as die Blyderivier-canyon, terwyl die spel suf en oppervlakkig is. Die storie raak so vergesog dat ’n mens uitbars van die lag. Vermy dit soos ? somerverkoue.Song to Song *Wat het van die eertydse geniale meesterstukke van die briljante Terrence Malick geword? Dis moeilik om kop of stert van hierdie romanse uit te maak, wat gaan oor twee paartjies se flirtasie met mekaar. Dit grens aan pretensie en neem meer as twee uur om min te sê. As jy hierdie rolprent met ? kunsfliek verwar, gaan jy bedroë daarvan afkom. Geweldig teleurstellend.
Silwerskerm: ’n Mens mis vir Ripley, glo dit of nie
Silwerskerm: Soos om vermaak uit ’n klip te trek
Silwerskerm: Afrikaans is toe al die tyd net uitgepass
'Ek is weer uit my woestyn,' sê Derick
‘Universiteit moet Mandela se naam waardig wees’
Guptas beheer nou ál SA se geld, sê Mmusi
Só is boesemvriende in tent langs viswaters gevind
Kyk: Mercedes binne sekondes by vulstasie gekaap
Twee boesemvriende sterf tragies
Kyk: Besoekers aan Kruger steur hulle min aan reëls